fi en fi fi fi fi fi fi fi fi en en fi fi fi km fi fi fi fi km fi fi km fi fi km fi fi en fi fi km fi fi fi km fi fi fi fi km fi fi fi km fi fi fi fi km fi en en en it fi en
Use tab to navigate through the menu items.
Lampi Design Oy on Kuopiossa 1.4.2021 toimintansa aloittanut korualan yritys.
Yritys tarjoaa monipuolisesti erilaisten korujen korjausta, entisöintiä ja huoltoa,
sekä kauniiden ja yksilöllisten korujen suunnittelua ja valmistusta.
Menetelminämme ovat niin perinteiset käsityötekniikat kuin nykyaikainen
Lampi Designin tavoitteena on synnyttää laadukasta muotoilua ja tuotteita,
jotka kestävät aikaa ja käyttöä.
Yrityksen tiloissa vanhat korusi saavat tarvitsemaansa huoltoa ja hoivaa
tai niille voidaan antaa kokonaan uusi elämä.
Yrityksen takana olen minä, koru- ja jalometallimuotoilija Laura Lampinen.
Lapsuuteni maalla asuneena eläimet ja luonto ovat minulle todella tärkeitä.
Omista tulevista mallistoistani löytyvät korut kertovat erilaisia tarinoita
meitä ympäröivästä luonnosta ja sen kiertokulusta.
Niistä heijastuvat kuvajaiset keväisin puhkeavista hiirenkorvista ja pihapiirin vehreistä puista,
metsäpolun varrella kukkivista kesän kukkasista, syksyn leimuavasta ruskasta,
talven tuiskuavasta lumesta ja kristallin kirkkaasta jäästä.
Sekä myös elämän synkemmistä puolista,
kun tulee se viimeinen matka Tuonen joen tuolle puolen.
Minun tehtäväni muotoilijana on saattaa asiakkaan eli sinun
tarinaasi eteenpäin kauniiden korujen muodossa.
Yhdessä sinun kanssasi voimme jatkaa sinulle tärkeiden muistojen tarinaa
päivittämällä esimerkiksi suvussa kulkenut koru, joka on sinulle rakas
mutta ei aivan vastaa tyyliäsi tai mieltymyksiäsi, tähän päivään uudella ilmeellä.
Voimme myös yhdessä suunnitella jotain uutta vain sinua tai läheistäsi varten,
sulkemalla yhteiset kauniit muistot ja ikimuistoiset hetket jalometallien ja korukivien kautta
aina lähellä kannettavaan muotoon.
Vain mielikuvituksesi on rajana.
Kerro minulle tarinasi ja suunnitellaan yhdessä juuri sinulle sopiva koru.
" Those who dream by day are cognizant of many things,
which escape those who only dream by night."
- Edgar Allan Poe -
©Lampi Design Oy 2022  |  Tilaus- ja toimitusehdot  |  Rekisteri- ja tietosuojaseloste  | Yhteystiedot